# Baiona

### De Viquipèdia

Vista des de l'altre costat del riu

Baiona (en francès: Bayonne; en gascó i en basc: Baiona) és una ciutat del sud-oest de França, situada en la confluència dels rius Nive i Ador, en el departament dels Pirineus Atlàntics.

La seva població (2005) és de 44.300 habitants (el 1999 era de 40.078 habitants).

Amb el seu nom clarament basc (ibai ona significa riu bo en basc), Baiona s'ha trobat històricament a la frontera lingüística entre el gascó i el basc. Al principi de l'edat antiga formava part del domini del basc (o de llengües del grup del basc) com bona part de la Gascunya, però amb la romanització van passar al domini del llatí que va acabar transformant-se en el gascó, que és precisament el dialecte occità més influït pel basc. A partir de finals del segle XVIII la ciutat va créixer i es va convertir en un centre industrial i portuari, capital econòmica del territori de Lapurdi i de bona part del país basc francès, atraient prou immigració basca com per que la llengua basca hi predominés des d'aleshores sobre el gascó (no sobre el francès, que ha acabat imposant-se a tota la República).

Tot i que la barreja entre bascos i gascons sembla ser la norma (per exemple, un bon tros de la riba del riu Ador es coneix com el País Charnege[1], o sigui, país mestís en gascó, pel mestissatge de bascos i gascons), diferents fonts difereixen a l'hora d'adscriure la ciutat a una o altra banda: mentre les fonts basques la consideren una ciutat de Lapurdi[2] i gairebé sempre la seva capital, les fonts occitanes la situen (juntament amb les veïnes Biarritz i Anglet) dins del domini lingüístic occità[3] i la consideren part de la Gascunya[4]. Les fonts franceses en general opten per no prendre partit i destacar la bona convivència[5].

## [edita] Referències

1. ↑ AUTORS VARIS, País Vasco y Navarra. Guía Trotamundos. Madrid, Salvat, 2005 (Traducció del francès)
2. ↑ Sense anar més lluny, l'article eu:Baiona de la viquipèdia basca comença sense embuts amb Baiona Lapurdiko hiriburua eta Ipar Euskal Herriko hiri nagusiena da, o sigui, Baiona, és la capital de Lapurdi i principal ciutat del País Basc Nord (versió del 12/11/2006).
3. ↑ BEC, P. La llengua occitana. Barcelona, Edicions 62, 1977 (Traducció de l'original francès La langue occitane. Paris, Presses Universitaires de France, 1973 (1963))
4. ↑ L'article oc:Gasconha de la viquipèdia occitana posa Baiona a la llista de les principals ciutats de Gascunya (versió actual el 20/11/2006)
5. ↑ L'article fr:Bayonne de la viquipèdia francesa conclou el tema amb les drapeaux gascon et basque continuent ainsi de flotter côte à côte sur la façade de l'Hôtel de Ville. (versió del 12/11/2006)

## [edita] Enllaços externs

| A Wikimedia Commons hi ha contingut multimèdia relatiu a: Baiona

- Plana de la ciutat de Baiona (francès)

Obtingut de "http://ca.wikipedia.org../../../b/a/i/Baiona.html"

Categories: Ciutats de França | País Basc francès

##### Views

- Article
- Discussió
- Revisió actual

##### Cerca

##### En altres llengües

- Aragonés
- Български
- Cebuano
- Česky
- Deutsch
- English
- Esperanto
- Español
- Eesti
- Euskara
- Français
- Italiano
- Nederlands
- Occitan
- Polski
- Português
- Română
- Русский
- Српски / Srpski
- Svenska
- Tiếng Việt